**309 Darlunio Llyfr Stori-a-llun ar gyfer plant dan 7 oed**

Beirniad: Dafydd Owain (Cyngor Llyfrau Cymru) | dylunio@llyfrau.cymru

1af – Crwban

Gwobrwyir Crwban y wobr gyntaf. Mae Crwban wedi llwyddo i greu llyfr o safon rhagorol sydd â darlun/iau trawiadol ar bob agoriad. Mae yma ddarluniau sy'n denu'r darllenydd yn llwyddianus, darluniau sy'n llawn cymeriad ac yn rhai creadigol tu hwnt gyda denfydd effeithiol o 'berspectifau' y cymeriadau — maen nhw'n ddarluniau sy'n codi gwên. Mae ôl gwaith meddwl dwys i'w weld yma. Llongyfarchiadau i Crwban a gobeithio y gwnawn nhw barhau i ddarlunio.

2il – Blodeuwedd

Cynigodd Blodeuwedd gyfres ddifyr o ddarluniau a oedd yn cyd-fynd yn dda gyda'r testun. Tra bo'r darluniau yn rhai trawiadol, roedd y beiriniad yn bryderus o'r defnydd o rai darluniau oedd yn ymdebygu i luniau AI (*Artifical Intelligence*). Yn ogystal, roedd y darluniau yn dueddol o newid arddull o dro i dro a oedd yn amharu ar botensial y cyfan fel cyfanwaith.